
יום שלישי,  כ"א     אב    תשפ"ג
   8   באוגוסט , 2023

סיכום ישיבת ועדת התמיכות מיום 8/8/2023
חברי ועדה משתתפים
כלנית שמיר - מנהלת אגף תמיכות, מ"מ יו"ר ועדת תמיכות
עדי בן אהרון – ס' חשב
עו"ד מירב כהן – ממונה לשכה משפטית 
משתתפים נוספים 
לירוז פחימה - מרכזת ועדת תמיכות

תקנה 19420265 תרבות חרדית   (להלן – המבחן המקצועי) – אישור חלוקת תמיכה ל-2023
1. ב-2023 התמיכות על פי המבחן המקצועי מחולקות על פי המבחנים לחלוקת כספי תמיכות של משרד התרבות והספורט במוסדות תרבות בשנת התמיכות 2023 (להלן – "מבחן הוראת שעה 2023"; י"פ 10954, 7.12.2022)[footnoteRef:1]. לפי מבחן הוראת שעה 2023 מאשרים כעת תמיכה ל-2023 לגוף שנתמך 
ב-2022 (להלן – גוף ותיק), מבלי שזכאותו לכך תיבדק עכשיו כך שמדובר בעצם באישור תמיכה על תנאי, וזכאותו לתמיכת 2023 תיקבע באופן סופי ב-2024 על ידי בחינת עמידתו בתנאי הסף שקבועים במבחן המקצועי במהלך שנת תמיכה 2023. שיעור התמיכה בגוף ותיק ב-2023 יהיה אותו שיעור שבו הוא נתמך על פי מבחן התמיכה המקצועי ב-2022. הזכאות לתמיכה ב-2023 של גוף שלא נתמך ב-2022 (להלן – גוף חדש) תיבדק עכשיו על פי מבחן התמיכה המקצועי, זאת על פי נתוני "שנת ההערכה" שקבועה בו, דהיינו שנה קלנדרית 2021 וסכום התמיכה בו יהיה 25% מהסכום שהוא הוציא ב-2021 לקיום סוג הפעילות שבגינה הוא מבקש תמיכה ב-2023. יודגש שאלה רק עיקרי הדברים. הנוסח המחייב של מבחן הוראת שעה 2023 הוא זה שמתפרסם בילקוט הפרסומים כפי שמתוקן מפעם לפעם. 	 [1:  ניתן לעיין בנוסח משולב, לא רשמי של מבחן הוראת שעה 2023 באתר של משרד המשפטים בכתובת: https://www.gov.il/BlobFolder/dynamiccollectorresultitem/support-21/he/supports-tests_211222culture.pdf .] 

2. ב-9/2/2023 ועדת התמיכות אישרה באופן עקרוני את תקינות טבלת חלוקת התמיכות ל-2023 (תקנה תקציבית 19420265), זאת בהתאם למבחן המקצועי ובכפוף למבחן הוראת שעה 2023 (הטבלה רצ"ב). סכום התמיכה בטבלת החלוקה שהוועדה מאשרת היום לא השתנה ועומד על 	6,000,000 ₪ לפי הפירוט הבא:
תחום א'	-	1,000,000 ₪ 
תחום ב' 	-	1,562,500 ₪ 
תחום ג' פסטיבלים -	1,562,500 ₪ 
תחום ד' 	-	1,875,000 ₪ 



החלטה
1. ועדת התמיכות מאשרת את חלוקת התמיכות ל-2023 לפי הטבלה הרצ"ב על פי המבחנים המקצועיים בכפוף למבחן הוראת שעה 2023 הכל בהתאם לאמור בהחלטה הזאת. האישור לתמיכה מותנה בעמידה בכל תנאי הסף שנקבעו לכך במבחנים במהלך 2023. הפיקוח על כך  ייעשה, בין היתר, על ידי המחלקה 
או מי מטעמה  בהתאם למתווה שיקבע באישור חשבות המשרד.	
2. ועדת תמיכות מאשרת פתיחת התחייבויות בהתאם לסכומי התמיכה שאושרו בטבלה הרצ"ב, אבל תשלום התמיכה מותנית בזמינות תקציבית ומימונית. בכל מקרה, סכום התמיכה שאושר כעת עלול לקטון בעקבות מדיניות כלכלית. 
3. בכל מקרה, שיעור התמיכה שניתן לקבל בפועל בגין שנת 2023 לא יעלה על 75% מההוצאות המוכרות לקיום הפעילות הנתמכת.	
4. המחלקה תעלה לאתר המשרד את ההחלטה הזאת ואת טבלת החלוקה הרצ"ב ותשלח בדוא"ל לכל מי שהגיש בקשת תמיכה ל-2023 קישור למסמכים אלה.	
5. החלטות הוועדה לגבי כל בקשת תמיכה בטבלה הרצ"ב תועלה למרכבה. נוסח ההודעה במרכבה יכלול לפחות את האמור להלן:
"סכום התמיכה שאושר כעת עלול לקטון בעקבות מדיניות כלכלית.	 
האישור לתמיכה מותנה בעמידה בכל תנאי הסף שנקבעו לכך במבחנים במהלך 2023. הפיקוח על כך  ייעשה, בין היתר, על ידי המחלקה או מי מטעמה  בהתאם למתווה שיקבע באישור חשבות המשרד.
תשלום התמיכה מותנית בזמינות תקציבית ומימונית. בכל מקרה, שיעור התמיכה שניתן לקבל בפועל בגין שנת 2023 לא יעלה על 75% מההוצאות המוכרות לקיום הפעילות הנתמכת.
המחלקה המקצועית תשלח לך דוא"ל, שכולל קישור להחלטת ועדת התמיכות לאישור תמיכות 2023 ואת טבלת חלוקת התמיכות שנמצאות באתר המשרד. אם לא יתקבל מייל כזה בתוך יומיים מיום העלאת  ההודעה הזאת למערכת המרכבה עליך לפנות למחלקה כדי לקבל את הקישור."
	

	____________
כלנית שמיר
מנהלת אגף תמיכות
	____________
עדי בן אהרון
ס' חשב
	       _______________
          עו"ד מירב כהן 
         ממונה לשכה משפטית 

